29 év után befejezi működését a szegedi Rádió 88 – adta hírül nem hivatalos, de több belső forrásból is ellenőrzött bennfentes információi alapján a Media1.



Fotó: Pixabay

A Rádió 88 vezetősége rendkívüli stábértekezleten közölte a rádió munkatársaival, hogy legalább 30 embert elbocsátanak.

A portál rámutat: a rádió ellehetetlenült, működését a Rádió 88 augusztus 31. után nem tudja folytatni

a Médiatanács miatt, mely elvonult több mint egy hónapos, szeptember 3-ig tartó szabadságra anélkül, hogy elbírálta volna a rádió médiaszolgáltatási jogosultságának meghosszabbítására irányuló, hónapok óta a testület asztalán fekvő kérelmét.

A Rádió 88 összesen 29 éven át volt hallható Szegeden és térségében, valamint az interneten, ezzel Magyarország legrégebb óta talpon lévő kereskedelmi rádiójának számít.